**СВЯТИТЕЛЬ ДИМИТРИЙ РОСТОВСКИЙ**

**РОЗЫСК О РАСКОЛЬНИЧЕСКОЙ БРЫНСКОЙ ВЕРЕ**

**(ФРАГМЕНТЫ)**

**Глава 4. Вера раскольническая в веществах зримых и осязаемых**

*Вера раскольническая есть ли правая вера?*

Исповедуют учители Брынскии веру во единого Бога, а в веществе зримом и осязаемом Божества ищут, и в веществах зримых и осязаемых веру свою полагают.

* Старая Икона, то их вера.
* Осмоконечный Крест, то их въра.
* Седмь Просфор в литургисанин, то ихъ вера.
* Старые Книги, то их вера.
* Сложение Перстов по их нраву, то их вера.

О пребезумнии, слепии, заблуждшии, черняе сажи умом вашим потемненные! Еда ли икона есть [Бог](https://azbyka.ru/1/o_boge)? еда ли число рогов крестных есть Бог? еда ли число просфор есть Бог? еда ли ветхость книжная есть Бог? еда ли сложение перстов вашнх есть Бог?

Свята икона честная, но несть [Бог](https://azbyka.ru/1/o_boge). Свят крест честный, но несть Бог. Святы просфоры, крестною печатию знаменанныя, но не суть боги. Честны суть книги Святого Писания, но не суть боги. Честны суть и персты ко изображению креста, коим либо образом слагающиеся, но не суть боги. Все то вещество зримое, осязаемое, а не боги.

*А понеже, не боги: убо ни вера.*

Разве речеши предания отеческая, велящая верным почитати честно святые вещи, а не самая вера, ейже не иный предлог предлежит, токмо един невидимый [Бог](https://azbyka.ru/1/o_boge).

А в вас елико старых икон, елико осмоконечных крестов, и елико прочих зримых и осязаемых, в няже веруете, веществе, столько богов и вер. И уже не в Бозе невидимом веру и надежду спасения вашего полагаете, но в веществах зримых и осязаемых; и вотще вы, о Брыняне! во исповедании въры глаголете: *верую во единого Бога.*Надлежит вам глаголати: верую не во единого, но во многия боги: в ветхия иконы, во осмоконечные кресты, в седмерицу просфор, в старые книги и в сложение перстов по Брынскому нраву. Но и в том множестве видимых и осязаемых веществ подлинной веры своей не обретаете: сами бо во своей вере не емлете веры, состязающеся, препирающеся, тако ли или инако? И уже суть нецыи в вас, иже не токмо новым иконам, но ниже ветхим хотят покланятися, ниже знамение крестное на себе полагати, мудрствующе безумно, и сами с собою не согласующее. Инь бо учит сице, ин же сице: а вси не ведят како, и во что веруют, и чесого поучают. О таковых – то рече Апостол: *погрешивше, уклоиишася в суесловие: хотяще быти законоучители, не разумеюище ни яже глаголют, ни*яже *утверждают*[26](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note26). Како бо и разумети могут, не ведуще Писания, ни силы его? Аще кто и читает, но недоумеет, и толкует, но неправо. Человеку бо неучену сущу, и светом разума книжного непросвещену, неудобно есть постигати глубину Писания Святого, и толковати недоведомые того тайны, на то токмо уповающему, яко черное по белом знает, и по книгам бродит: Писания же Святого тайны столько видит, сколько слепой видит лучи солнечные.

Се, о возлюбленнии, разломихом рассуждением первый плод Брынского сада, веру их ищуще, аще есть та права? И обретохом ю извне лжесловесными льщении своими красящуюся, аки баба пишущая лице свое, внутрь же есть, яко прежде помянутое, в беседах Златоустовых описанное Содомское яблоко, еже извне красно является, внутрь же праха и пепела смрадного исполнено: и яко гроб поваплен, внутрь полн костей смердящих[27](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note27).

Да окончится убо сей первой статии розыск ясным доводом сицевым:

Всяк не во единого невидимого Бога, но во многая видимая и осязаемая вещества веруяй, неправо верует.

А понеже раскольники не во единого невидимого Бога, но во многая видимая и осязаемая вещества: в ветхия иконы, во осмоконечные кресты, в число просфорное, в старые книги, в сложение по их нраву перстов, веруют;

Убо вера их несть правая вера, но кривая, в веществах видимых и осязаемых Божества ищущая.

Зде противу изъявленной раскольнической неправости веры, да предложится вкратце истинная правость Святой нашей непорочной православной Веры.

## Глава 11. О древних обычаях церковных

Что же речем о древних обычаях и обрядах (церемониях) церковных, и о святых соборах вселенских и поместных? Не обрящем ли в тех многая пременена, овая исправлена, овая же весьма оставлена, якоже пишется в книзе Кормчии, в правилах Лаодикийского собора, под правилом 11[36](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note36): бяху (рече) в древних нецыи обычаи, в церквах бываемые, от нихже убо временем овии забвени быша, инии же отнюдь престаша, другия же правила отсекоша? До зде Кормчая; мы же воепомянем некая. В древняя времена Епископы нецыи бяху мирские и женаты, якоже видети то есть в правилах шестого вселенского собора, в правиле 12[37](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note37); ибо и Апостол рече: *подобаешь епископу быти иепорочну, единыя жены мужу*[38](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note38). Таков бе Херимон, епиекоп Нилопольский в стране Египетстей, о немже Евсевий Кесарии Палестинской епископ, древний церковных деяний списатель, во дни великого Константина царя поживый[39](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note39): такожде и последний леты историограф Никифор Каллистов, синаксаров яже в триодех творец, оба согласно повествуют, яко той Херимон епиекоп, стар леты, купно с женою своею бежа в гору Аравитскую от рук мучительских во время гонения, еже б в Декиево царство[40](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note40).

Паки: пресвитеры и диаконы мирские бяху нецыи не женившиися, якоже то видети есть в правиле десятом Агкирского поместного собора, и шестого собора вселенскаго, в правиле шестом[41](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note41). В рукописной же древней правильной книзе пишется, яко древле изначала и литургиа святая по трапезовании совершаема бяше. Свидетельствует то и [Созомен](https://azbyka.ru/otechnik/Ermij_Sozomen)Грек, древний списатель деяний церковных, в царство Феодосия Юнейшего поживый. Той в книге своей седмой, в главе 19 пишет, яко во дни его в странах Египетских, еще многии градове содержаху сей обычай, еже по трапезовании бывати литургии, и причащению Божественных таин тела и крове Христовы. Творяху же то по образу оныя Господния вечери, на нейже Христос Господь наш по ядении даде учеником Своим пречистое тело и кровь свою. Феодосий Юнейший воцарился по четырехстах летех от Рождества Христова, а обычай той еще в некиих градех Египетских содержашеся. Тожде и по иных странах деяшеся: иереи ядше служаху литургию, и людие ядше причащахуся, а наипаче во святый великий четверток страстныя недели. Ибо Карфагенский собор поместный (в царство в Риме Онориево, в Константинополе же Феодосиа Юнейшего бывый,) иереем служити, людем же причащатися ядше, возбранил бе во весь год, кроме великого четвертка. Шестый же собор вселенский, и в четверток великий не ядше иереем литургисати, и людем не ядше причащатися повеле, якоже о том пишется в правилах того вселенского шестого собора, в правиле 29, в книзе Кормчии, на листе 186. Паки древняя правильная рукописная книга сказует, яко в постныя дни исперва сыр, млеко и яйца Христиане ядяху, донележе еще не бяху в пощениях утверждены. И сие пишется, яко древле и женск пол в церковных службах имеяше некий чин послужения, по подобию диаконского чина; чесо ради и диакониссы нарицахуся, ихже послужение наипаче в то время деяшеся, егда жены и девицы от еллинства ко Христу обращаемыя крещаемы бяху 3 якоже то видети есть в житиях святых: Киприан святый поставлен быв епиекоп, Иустину девицу диакониесою постави[42](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note42). Святый Нон, епиекоп Илиопольский, егда крести блудницу Пелагию, диаконисса Романа прият ю от святой купели[43](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note43). Святой Златоуст в последнее заточение изходя, призва блаженную Олимпиаду диакониссу с прочими, и поучи их твердым быти в православной вере[44](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note44). Блаженная Феозва, супруга святого [Григориа Нисскаго](https://azbyka.ru/otechnik/Grigorij_Nisskij/" \o "Григорий Нисский, святитель" \t "_blank), диаконисса бысть[45](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note45). И мнози от девици вдовиц диакониссы бяху, о ихже чине зри в правилах святых отец: собора вселенского перваго, правило 19, в книзе Кормчии, лист 40, и собора вселенского 4, правило 15, в книзе Кормчии лист 99 на обороте, и поместного в Карфагене собора, правило 6, лист 120 на обороте, и шестого вселенского собора, правило 14, лист 181 на обороте. И сие вестно есть, яко первее святое причащение неосвященным людем подавашеся не лжицею, но особно тело Христово в руку, (якоже ныне антидор подается) особно же кровь Христова от потира. (Златоуст же святый уставил есть подаяти тело и кровь Христову купно лжицею во уста, а не особно тело в руку. Зри о том Ноября месяца в 9 день, до жития преподобной Феоктисты Лезвианыни), а потом вся та, и иная многая на Соборах, а наипаче на шестом вселенском собор отставлено.

Зде вопрошаю: егда оная древняя обыкновения святые отцы отставили, пременили ли старую православную веру? Никакоже; ино бо суть обыкновения исправляемая и пременяемая, а ино вера, непременно в церкви Христовой пребывающая.

## Глава 12. О нововнесенных

А якоже древняя некая овая исправишася, овая же отставишася, сице другая новая в [церковь](https://azbyka.ru/1/tserkov) внесошася: кая же та, слыши. Два историографа Греческие, цареградцы, Георгий Кедрин и Никифор Каллистов, каждый во свое время пожившие, повествуют, яко в древних церквах изначала не бе в навечерии Богоявления вод освящения. Уставися же то во дни Зинона царя греческого во Антиохии первее, от неправославного патриарха Петра, иже прозывается Кнафей и Фулло, егоже самого [церковь](https://azbyka.ru/1/tserkov) яко неправоверна отверже, а предание его яко доброе прият. Воцарнся Зинон о лете по рождестве Христовом 474, и видети есть, яко и во дни великих учителей вселенских, [Василия Великого](https://azbyka.ru/otechnik/Vasilij_Velikij/), [Григория Богослова](https://azbyka.ru/otechnik/Grigorij_Bogoslov/) и [Иоанна Златоустог](https://azbyka.ru/otechnik/Ioann_Zlatoust/)о, в четвертом сте лет по рождестве Христове поживших, не бе вод освящения в навечерии Богоявления. Тии велицые древнейшие святые не уставиша: а последний не святой и не правоверный Архиерей уставил, и приятся церковию уставление его, и даже доселе хранимо есть. Той же Петр Антиохийский неправоверный патриарх, (якоже преждереченные историографы свидетельствуют,) уставил есть и – Верую во единого Бога, по вся дни в церкви велегласно чести: а прежде того, единою токмо в лето, в великий пяток, егда оглашеннии крещаеми бываху, велегласно чтяшеся. Потом в цареградскую [церковь](https://azbyka.ru/1/tserkov), то по вся дни велегласное, Верую во единого Бога, чтение приятся от патриарха Цареградского Тимофея, якоже о том [Феодор чтец](https://azbyka.ru/otechnik/Feodor_Chtec/) Цареградской церкве пишет. Паки, из начала во святой Литургии не бе поема песиь сия: *Единородный Сыне и Слове Божий*[46](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note46), и прочая; в царство же Юстиниана великого от самого того царя та приложися. Паки Георгий Кедрин Цареградец в Синопсии историй пишет, яко в царство Юстиново, иже по великом Юстиниане воцарися[47](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note47), уставися на Литургии пети песнь Херувимская, яже прежде не бе поема. Такожде и во святый великий четверток уставися петн: *Вечери Твоея тайныя днесь Сыне Божий*[48](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note48), еже прежде не бе поемо. Еще сказуют, яко Пречистей Богородице песнь: *Честнейшую Херувим:*Косма Епископ Маиумский, сверстник Дамаскинов, написа и церквам предаде: а прежде та песнь до [Космы Маиумского](https://azbyka.ru/otechnik/Kosma_Maiumskij/) не бяше. Косма же с Дамаскином бе по седмом сте лет от рождества Христова.

Зд вопрошаю: та новая, прежде в церквах православных не бывшая, егда внесошася, пременися ли вера православная? Никакоже. Чтоже речем о множайших гимнах (пениях) церковных, яже последних времен приложишася: якоже Октоих Дамаскинов, Триодь [Феодора Студита](https://azbyka.ru/otechnik/Feodor_Studit/), Каноны Митрофановы, Космины, Иосифовы и прочих? Еще же и в России новым Святым сочиненные службы, яже древле не бяху: та вся приложенная премениша ли веру?

Слышах аз некиих неввждов глаголющихь: не подобает что в церкви ново прилагати; пишется бо во Апокалипсии при конце: *аще кто приложить к сим, приложить ему*[*Бог*](https://azbyka.ru/1/o_boge)*язв написанных в книзе сей*[49](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note49). Отвещаю: не подобает что цриложити к догматам веры, ниже что от них отставити: а яже к церковных чинов и уставов исправлению и ко умножению хвалы Божия, подобает и должность надлежит, якоже и Давид к Богу вещает: *приложу*(рече) *на всяку похвалу Твою*[50](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note50).

## Глава 13. О несогласии Евангелистов святых

Но паки к гаждающим и хулящим новые книги речь обращаю. Ащепременением старых некиих речений в новых книгах веру пременили: убо по вашему мнению глаголати бы, яко и святые Евангелисты, несогласно некая речения и деяния написавшии, пременену между *собою*сотворили веру. Святой Матфей по осми летех вознесения Христова Евангелие писа[51](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note51); святой Марк по десяти летех; святой Лука по пятьнадесяти летех; святый Иоанн по тридесяти и двух летех. Смотрим же несходства их в некиих речениях и повествованиях. В молитве Господней [Отче наш](https://azbyka.ru/molitvoslov/molitva-gospodnya-otche-nash.html), Матфей написа: *даждь нам днесь*[52](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note52); а Лука написа: *подавай нам на всяк день.* Матфей глаголет: *остави нам долги наша;*а Лука глаголет: *остави нам грехи наша*[53](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note53). Матфей глаголет: *яко и мы оставляем;*а *Лука*глаголет: *ибо сами оставляем.*Матфей глаголет: *должником нашим;*а Лука глаголет: *всякому должнику нашему.*Матфей написа: *яко твое есть царство*и прочая, а Лука того не воспомяну. Зде вопрошаю: пременил ли веру Лука святый, написавый после Матфея молитву Господню иными реченми? еда ли ина б вера Матфеева, а ина Лукина вера? Паки другое место о послании от Христа Апостолов на [проповедь](https://azbyka.ru/propovedi/);. Матфей написа, яко Христос заповедуя Апостолом ничтоже стяжати на путь, рече: *ни сапог, ни жезла*[54](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note54); а Марко написа: *токмо жезл един и обувенны в сандалия*[55](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note55). Паки Матфей пишет: *исходящу*Иисусу *отИерихона, се два слепца седяща при пути*[56](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note56); а Марк единого слепца написа, именно *Вартимеа*[57](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note57): разделился ли убо Марк с Матфеем верою, единого, а не двух слепцов написавый? Паки Матфей повествует: *яко пришедшу Иисусови в страну Гергесинскую, сретоша его два бесны*[58](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note58); а Лука сказует *единого бесна*[59](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note59). Еще же и блаженства несогласно написаша. Матфей написа 9 блаженств[60](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note60), а Лука токмо 4[61](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note61).: пременил ли Лука веру, не тако написавый, якоже написа прежде его Матфей? Паки о разбойниках, со Христом распятых, Матфей и Марк пишут, яко оба разбойника *поношаста Ему;*а Лука глаголет: *един хуляше, а другий моляшеся: помяни мя, Господи, егда приидеши во царствии Си.*Паки, Христу воскресшу от мертвых, Матфей и Марк написаста, яко един Ангел явися Мироносицам у гроба; Лука же и Иоани повеетвуют, яко два Ангела явистася. Паки Лука о тех двух Ангелах сказует, яко стояста: се *мужа два стаста пред ними в ризах блещаищхся*[62](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note62); Иоанн же глаголет, яко седяста: *два Ангела в белых ризах седяща, единого у главы, а другого у ногу, идеже бе лежало тело Иисусово*[63](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note63). Се толикая и множайшая обретаются разнствия речений и повествований в Евангельских книгах, а вера в Евангелистъх едина, ничим-же изменена.

Лгут убо Брынскии учители, и аки псы на [церковь](https://azbyka.ru/1/tserkov) Христову лают, глаголюще, аки бы премененными в новых книгах некиими речениями пременили веру. От таковых-то лаятельных псов Апостол святый велит блюстися, глаголя: *блюдитеся от псов*[64](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note64).

## Глава 20. О именах скитов Брынских

В мимошедшем 1708 годе, в месяце ноябре был у нас в Ростове черный поп Иоасаф, строитель Спаской Роевской пустыни, балахонского уезду, той даде нам малыя тетрадицы, в которых написано слово ответное противу раскольщиков, а кто слову тому творец, не написано имени. В том слове скитов Брынских имена, как написаны, сице зде полагаем я:

Имена скитов Брынских:

* *Христовщина*, или паче рещи*Антихристовщина.*
* *Иконоборщина.*
* *Поповщина.*
* *Безпоповщина.*
* *Чувственники.*
* *Кривотолки.*
* *Ануфриевщина.*
* *Ефросиновщина.*
* *Иосиповщина.*
* *Калиновщина.*
* *Кипреяновщина.*
* *Иларионовщина.*
* *Серапионовщина.*
* *Козминщина.*
* *Волосатовщина.*
* *Исаковщина.*
* *Стефановщина.*
* *Аввакумовщина.*
* *Сожигатели.*
* *Морельщики.*

И инии прочии по именам учителей своих, а вси окаяннии прелестницы меж собою несогласны, и друг друга гнушаются, и вкупе ни пиют, ни ядят, ни молятся и нарицают друг друга еретиками. До зде в тетрадицах тех о именах и несогласиях Брынских оных скитов.

В настоящем же 1709-м годе, в месяцв марте, о первой в великий пост сборной недели были у нас таковые люди, иже в Брынских лесах бывали и живали тамо, от которых именно сии: Петр Ермилов ярославец, да из Переславля залесского Борисоглебского монастыря старец Андроник; а после тех был старец Пахомий, иже в детстве из пошехонского уезду в леса оныя завезен быв, возрасте тамо, и перекрещиван был от расколыциков дважды после здешнего истинного крещения. Тех вопрошахом о преждеименованных скитах Брынских, так ли именно суть? Они же сказаша нам, яко ныне не вси теми именами скиты прозываются, разве прежде тако бяху, ибо инии скитоначальники изомроша, инии же во иные страны преселишася, и в Польшу мнози поидоша; тамо бо в некиих местах множество их, якоже сказуют, поселилися, а зде инии вместо оных.

А иже ныне обретаются в Брынских лесах скиты, о тех, елико ведят, возвестиша нам сице:

* *Христовщина*глаголется сего ради, яко некоего мужика, христа глаголемого, имеют у себе учителя, и тому, аки истинному Христу, молятся.
* *Иконоборщина,* иже вся святыя иконы, и старые и новые, отметают.
* *Поповщина,*иже беглых попов приемлют, и таинства некие церковные по старым книгам совершают.
* *Беспоповщина,*иже вся таинства весьма отмещут, и попов никакихже приемлют.
* *Чувственники,*сказуют чувственно антихриста в мир уже пришедща, но лица его, кто он есть, не изъявляют яве.
* *Кривотолки.* Вси скиты их раскольническая того суть именования, понеже вси криво толкуют Божественное Писание.
* *Ануфриевщина*тоже есть, еже и *Аввакумовщина;*в том бо ските некоего Аввакума протопопа учение содержат.
* *Серапионовщина*тоже есть, еже и *Морельщики,*гладом (аки бы за Христа) уморяющии; но уже Серапиои той умре, учение же его еще не погибе.
* *Волосатовщина*тоже есть, еже и *Сожигатели,*иже многия на самосожжение подговаривают аки бы за Христа, а пожженных остающееся пожитки себе емлют.
* *Иларионовщина.* В том ските простии несвященнии попами делаются, а причащение и миро, сказуют прежде [Никона Патриарха](https://azbyka.ru/otechnik/Nikon_Minin/) освященное.
* *Федосиевщина.* Тии законного брака гнушаются, нарицающе брак блудом. Поповщину хулят, а к беспоповщине не пристают.
* *Иосифовщина,*попов переставливают по своему некоему мужицкому чину.
* *Ефремовщина,* четвероконечного креста не гнушаются, вся же церковныя чины хулят.
* *Иаковщина.*В тех начальник Иаков, прозванием Зубов. Крест четвероконечный якоже и прочии расколыцики отмещут, имут же сожительствующия себе в единых келиях купно монахини; тоже и по других скитах бывает.
* *Субботники,*иже по-жидовски постят субботу.

И иныя многия по лесам тем сказуют быти скиты великие и малые, мужеские и женские, и веры тех различныя, и дела их странная, от коих некая рекутся в третией части книжицы сея, идеже раскольническая, церкви святей противная дела, имут изъявляться во обличение заблуждения их.

Зде же сие точию глаголется, яко вси скиты их верами своими с собою несогласны суть, в едином токмо семь согласуют, яко единогласно хулят [церковь](https://azbyka.ru/1/tserkov) Христову, и таинства святая и нас правоверных. Якоже и Пилат со Иродом *вражду иместа с*собою[74](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note74), егда же прииде время убити Христа, тогда оба содружистася: тако и Брыняне во своих верах не согласующе, друг другу враждебны бываютъ; [церковь](https://azbyka.ru/1/tserkov) же Христову хулити содружаются, и согласно яко единьми усты от злобных сердец, лютая хуления, слуху невместительная, произносят.

Вс убо те их разногласныя веры, не суть ли новыя веры, кои прежде не бывали? И несть ли Брынская пустыня теми верами своими, яко *химера*зверь или страшилище, огнь, якоже о том повествуют, от ноздрий своих испущающее, емуже глава и перси Львовы, брюхо козино, а хвост змиин[75](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note75)? Дышет бо Брынская пустыня на [церковь](https://azbyka.ru/1/tserkov) Божию своею злобою аки огнем, рыкает хулами аки лев, пасется самопустошно, беспастырно, беззаконно аки коза: а якоже змий во Апокалипсисе виденный, *хоботом своим отторже третью часть звезд небесных, и поверже я на землю*[76](https://azbyka.ru/otechnik/Dmitrij_Rostovskij/rozysk-o-raskolnicheskoj-brynskoj-vere/1_5#note76): сице Брынская пустыня хвосты своя змееоподобные, учители (глаголю) змионравные посылая во грады и веси, отторгает от церковного неба яко звезды души людей православных, и повергает я во свою пропасть. Несть убо Брынская вера, несть старая вера, но *новая*вера, новая *химера.*

## Глава 27. О хулении их на Божественный тайны

*Еще раскольники хулят пречистые божественные тайны: тело и кровь Христову, под видом хлеба и вина совершаемые.*

Хулят и гнушаются превысочайшия тоя святыни аки некия мерзости, нарицающе причащение таин божественных скверною, паче всех скверн сквернейшею. О безбожного хуления, и лютого безчестия Христу Господу нашему, в пречистых его тайнах нами почитаемому и приемлемому! о тяжкие досады Владыце нашему от тех бесстудных и бесных псов, отверзших нань лаятельные уста своя, ихже часть с глаголавшими: возми, возми, и распни Его!

Хулят же они и гнушаются божественных таин триех ради (якоже известихомся) вин:

Ово креста ради четвероконечного, на святой просфоре изобразуемого:

Ово Служебников ради новопечатных:

Ово же ради священнодействующих иереев.

Крест четвероконечный нарицают антихристовою печатию:

Новопечатные Служебники нарицают новою верою:

Священнодействующих же лиц порицают о двою: о пошлинах указных за поставление, яже они раскольники нарицают мздою, и о житии акибы развращенному,

И наводят, акибы тех ради вин попы, не попы; литургия, не литургия; жертва, не жертва.

*Мы же рассмотрим трое то:*

1) Четвероконечный крест, на святей просфоре изобразуемый, есть ли препятием приносимей святой жертве, во еже бы ей не быти телом Христовым?

2) Новопечатные Служебники суть ли препятием святой литургии, во еже бы не быти ей истинною литургиею?

3) Пошлина, уставленная за поставление и развращенное иерейское житие, возбраняет ли найти Духу Святому, и действовати божественныя тайны, егда иерей литургисает?

ПЕРВОЕ РАССМОТРЕНИЕ

*О четвероконечном на просфоре кресте; есть ли препятием святеи жертвеи*

*Вопрошаю:*

В священнодействии божественных таин, что приносится под видом хлеба в жертву Богу Отцу о всем мир: крест ли кий либо, иже на просфоре печатию изобразуемый, или сам Христос, крестообразно распятый?

Аще крест в жертву приносится, убо не Христос; ибо подобало бы не существу тела Христова, но существу древа крестного под видом хлеба быти, еже есть безместно и нелепо.

Аще же сам Христос приносится в жертву, убо не крест; ибо не крест жрется за мирский живот и спасение, но Агнец Божий, вземляй грехи мира, крестообразно жрется.

А понеже не крест, но Христос приносится в жертву; кая убо препона жертве от четвероконечного креста, на просфор печатию изобразуемого?

*Паки вопрошаю:*

Христос Спаситель егда на кресте за ны распятся, распростер пречистыя своя длани, был ли тогда осмоконечен Христос, или четвероконечен?

Осмоконечна его быти не можете рещи, о Брыняне! разве четвероконечна: глава пресвятая в высоте крестной, протяженное тело в долготе, нозе в глубине крестной, руце же в широте: еже и на приносимой просфоре четвероконечным крестом изобразуется.

Кое убо жертве препятие от четвероконечного на просфоре креста, имже изобразуетея тело Христово, четверочастне на крест распято бывшо?

Паки:

Егда Агнец Божий, жремый на святом дискосе, копием разрезуется, образом ли осмоконечного креста жрется, или четвероконечного? Поистинне, образом креста четвероконечного, в длину и впреки разрезуемый в четыре концы и части, а не во осмь концов и частей.

И аще жремый Агнец на четыре части четвероконечным крестом не оскверняется; кая убо скверна и препятие святей жертве от оного четвероконечного креста, иже с верхней страны Агнца напечатан?

Паки:

Егда иерей священнодействуяй, по изречении словес Христовых и призывании Духа Святого, глаголя: И сотвори убо: и проч. осеняет знамением крестным святые дары; киим крестом осеняет: осмоконечным ли, или четвероконечным? Воистинну четвероконечным.

И аще четвероконечным крестом осеняемые святые дары не оскверняются, но освящаются; то кая скверна и препятие может быти жертв от оного четвероконечного креста, иже печатию на Агнце изображенный?

ВТОРОЕ РАССМОТРЕНИЕ

*О новопечатных Служебниках; суть ли препятием святей литургии?*

*Вопрошаю:*

В новопечатных Служебниках переменен ли древний чин святой литургии? переменены ли молитвы и словеса Христова, и призывание Духа Святого? Никакоже: но якоже в старых, сице и в новых напечатано непременно.

Аще же в новопечатных Служебниках не пременен чин святой литургии, ни молитвы, ни словеса Христова, ни призывание Духа Святого; но якоже в старых, сице и в новых непременно напечатано: кое убо препятие святой литургии от новопечатных Служебников?

*Паки вопрошаю:*

Кто литургисает, кто в литургисании молится к Богу, кто призывает Духа Святого на Святыя дары, и совершает жертву? книга ли – Служебник старый, или новый; или человек на то освященный, рекше, иерей?

Аще книга – Служебник старый или новый, та вся действует; убо иерея не требе, но самую токмо книгу на престоле положити.

Аще же иерей а не книга литургию совершает, то кое препятие от новопечатного Служебника, из негоже иерей чтет молитвы тыяже, яже и в старом Служебнике, и вся словеса таяжде глаголет, и все действо тоежде действует, якоже и в старом указася?